**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nacionālā elektronisko plašsaziņas līdzekļu padome ir sagatavojusi finansējuma pieprasījumus par līdzekļu piešķiršanu valsts sabiedrībai ar ierobežotu atbildību „Latvijas Televīzija” (turpmāk – Televīzija) un valsts sabiedrībai ar ierobežotu atbildību „Latvijas Radio” (turpmāk – Radio) no valsts budžeta programmas 02.00.00 „Līdzekļi neparedzētiem gadījumiem”.1. Televīzijas Ziņu dienesta režijas komplekss apkalpo raidījumu „Panorāma”, „Rīta Panorāma”, „Dienas Ziņas”, „Nakts Ziņas”, „Kultūras Ziņas”, „4. studija” un „De Facto” raidīšanu ēterā, tādejādi veidojot Televīzijas ziņu satura mugurkaulu.

Sākot ar 2017.gada vasaru, Ziņu dienesta režijas kompleksa tehniskās darbības atteikumu skaits sāka strauji pieaugt, īpaši straujš darbības atteikumu skaits tika konstatēts, sākot ar 2018.gada aprīli:* 16.08.2017. – „Rīta Panorāma”: kavēšanās ar raidīšanu ēterā – 3 minūtes;
* 08.11.2017. – „Panorāma”: viss raidījums tika noraidīts ar rezerves saslēgumu („bypass”), nodrošinot minimāli iespējamo attēla grafisko risinājumu (bez video efektiem, titriem utt.);
* 12.04.2018. – „Dienas Ziņas”: pārtraukums ēterā gandrīz 9 minūtes;
* 14.04.2018. – „Dienas Ziņas” darbības atteikums 1,5 minūtes pirms ētera, viss raidījums tika noraidīts ar rezerves saslēgumu („bypass”), nodrošinot minimāli iespējamo attēla grafisko risinājumu;
* 15.04.2018. – īslaicīgs darbības atteikums īsi pirms sadaļas “Laika ziņas”;
* 17.04.2018. – 20.04.2018. visos ziņu raidījumos konstatēti vairākkārtēji darbības atteikumi, kas rezultējās ar kavējumiem uzsākot raidījumus un nepilnvērtīgiem attēla grafiskajiem risinājumiem;
* 23.04.2018. – vairākkārtēji darbības atteikumi „4. studija” un „Panorāma” raidījumu laikā, raidījumu pabeigšana notika izmantojot rezerves saslēgumu;
* 20.05.2018. – permanents darbības atteikums rezerves saslēguma ķēdē, kā rezultātā raidījuma „Panorāma” sākums kavējās par 20 minūtēm.

Ņemot vērā 2018.gada 20.maijā izveidojušos ārkārtas situāciju, kad Televīzijas Ziņu dienesta raidījums „Panorāma” kavējās par 20 minūtēm, tika pieņemts lēmums nomainīt Ziņu dienesta režijas kompleksā esošo video pulti ar jaunu video pulti, kas tika iegādāta, izmantojot Televīzijai piešķirtos Jaunajām politiskajām iniciatīvām un citiem prioritārajiem pasākumiem papildu piešķirtā finansējuma finanšu līdzekļus projekta „Studiju režijas atjaunošana, vienota aparatūras kompleksa, kas apkalpos vairāku studiju paviljonus” ietvaros. Lai varētu pabeigt projektu „Studiju režijas atjaunošana, vienota aparatūras kompleksa, kas apkalpos vairāku studiju paviljonus” Televīzijai ir nepieciešama jauna video pults.Ziņu raidījumu ražošanas procesu nodrošina studijas komplekss, kurš nodots ekspluatācijā 2003.gadā. Vispārpieņemtā minēto tehnoloģiju izmantošanas prakse paredz ekspluatācijas laiku, kas nepārsniedz 10 gadus. Visi režijas kompleksa ražošanas procesa tehnoloģisko elementu posmi ir fiziski un morāli novecojuši. Minētais apstāklis rada būtiskus draudus iespējamiem darbības atteikumiem jebkurā no tehnoloģiskajiem posmiem pastāvošo savienojumu noguruma un/vai vecuma radītas fiziskas nolietošanās dēļ. Vidēja termiņa finansējuma programmas „Jaunās politikas iniciatīvas” ietvaros Televīzija 2016.gadā iesniedza papildu finanšu resursu pieprasījumu 2017. –2019.gadam. Televīzijas valde tādejādi plānoja būtiski minimizēt ar satura ražošanas darbības nepārtrauktību saistītos riskus. Tā kā piešķirtā finansējuma apjoms veidoja tikai pusi no pieprasītā finansējuma (2 100 000 *euro*), būtiski tika koriģēti plāni attiecībā uz Televīzijas studiju režiju kompleksu darbības nepārtrauktības nodrošināšanu. 2017.gadā Televīzija papildus finansējuma pieteikumā programmas „Prioritārie pasākumi” ietvaros atkārtoti iekļāva aprēķinu vienotā studiju režijas kompleksa otrās kārtas pabeigšanas projekta finansējumam, kurš atkārtoti neguva atbalstu.Kopš 2013.gada Televīzijas izdevumu prioritātes priekšplānā tika izvirzīta satura kvalitātes līmeņa un tā konkurētspējas nodrošināšana, pie tam, nemainīga finansējuma trūkuma apstākļos pārdalot iekšējā finansējuma mērķus, būtiski tika samazināti tehnoloģiju un infrastruktūras atjaunošanā un attīstībā ieguldāmo finanšu resursu apjomi, kas vidēja un ilgtermiņa laika perioda ietvaros nenovēršami vairo ar ražošanas nepārtrauktību saistīto risku ietekmes pieaugumu.Ņemot vērā iepriekš minēto, lai nodrošinātu Televīzijas Ziņu dienesta režijas darbības nepārtrauktību, no valsts budžeta programmas 02.00.00 „Līdzekļi neparedzētiem gadījumiem” nepieciešams finansējums 414 137 *euro* apmērā, kuru Televīzija apņemas izlietot līdz 2018.gada 31.decembrim.1. Radio aparātu centrāle ir raidījumu skaņas trakta tehnoloģisko iekārtu komplekss, kurš nodrošina signālu pārraidīšanu no Radio ēkas Rīgā, Doma laukumā 8, uz valsts akciju sabiedrības „Latvijas Valsts radio un televīzijas centrs” torni visām sešām Radio programmām, kā arī nodrošina šo signālu kontroli. Aparātu centrāle ir komplekss, kam jānodrošina:
* Drošu un efektīvu izejošo programmu (raidījumu studiju) komutāciju uz atbilstošiem raidīšanas tīkliem un rezerves kanāliem,
* Ienākošo analogo un digitālo sakaru līniju un programmu avotu (satelītu, ISDN, AoIP) komutāciju uz/starp raidījumu studijām vai citiem patērētājiem,
* Komutējamo signālu akustisko un vizuālo kontroli,
* Izejošo pamata programmu gala apstrādi un noraidīšanu LVRTC un INTERNET tīklā,
* Centralizētu precīzā laika pulksteņu sistēmu.

Šobrīd aparātu centrāles darbība ir uzrādījusi atkārtotus traucējumus, kas fiksēti tehniskās kontroles ziņojumā, un 2018.gada 23.maijā ir sagatavots akts par tehniskiem pārtraukumiem 22.maijā Radio programmās:* „Latvijas Radio 1” – plkst. 22:44 – 11 min. 23 sek. pauze;
* „Latvijas Radio 2” – plkst. 22:53 – 8 min. 30 sek. pauze;
* „Latvijas Radio 3” – plkst. 22:55 – 6 min. 02 sek. pauze;
* „Latvijas Radio 4” – plkst. 22:52 – 3 min. 30 sek. pauze;
* Radio retranslējamā programmā „LU Radio NABA” – plkst. 22:44  – 19 min. 49 sek. pauze.

Sākotnēji Radio valde bija plānojusi iekļaut aparātu centrāles nomaiņai nepieciešamo finansējumu 2019.gada budžeta prioritātēs un uzsāka nepieciešamās sagatavošanās darbības tehniskās specifikācijas izstrādei un tehnoloģisko risinājumu izpētei. Tomēr nesenie traucējumi, kas rezultējās ar līdz pat 20 min pārtraukumu ētera skanējumā, liecina par neprognozējamu risku centrāles funkcionalitātē un pamato nepieciešamību uzsākt centrāles nomaiņai nepieciešamos darbus nekavējoties.Laikā kopš 2012.gada Radio tehniskā nodrošinājuma dienesti ir ikgadēji ierosinājuši līdzekļu pieprasījuma aparātu centrāles nomaiņai iekļaušanu budžeta priekšlikumos, tomēr Radio un Nacionālās elektronisko plašsaziņas līdzekļu padomes atkārtotas vadības maiņas apstākļos šie pieprasījumi nav tikuši atbalstīti. Radio pašreizējā valde savu darbu uzsāka 2017.gada 3.oktobrī, bet 2018.gada budžeta projekts Latvijas Republikas Saeimā tika iesniegts jau 2017.gada 11.oktobrī, līdz ar to jaunajai Radio valdei nebija iespējas apzināt situāciju un iesniegt priekšlikumus prioritārajiem pasākumiem 2018.gada budžetam. Pārņemot Radio vadību 2017.gada oktobrī, jaunā valde ir rūpīgi iepazinusies ar Radio ēkas un iekārtu tehnisko stāvokli un konstatējusi, ka kopējā materiāli tehniskā bāze ir nolietota, investīcijas nav veiktas pietiekamā apjomā, infrastruktūra nav veidota ievērojot mūsdienu darba drošības un vides prasības, kā rezultātā steidzami nepieciešams risināt vismaz akūtākās problēmas, kuru ignorēšanas gadījumā Radio nevar garantēt savu pamatfunkciju veikšanu.Radio aparātu centrāle tās pašreizējā risinājumā darbojas jau 17 gadus, lai gan līdzīgu sistēmu nepārtrauktas ekspluatācijas vispārpieņemtā prakse nosaka to efektīvu lietošanu ne ilgāk kā 10 kalendāro gadu ilgā laika posmā. Sistēmas ekspluatācija ilgāku periodu ievērojami palielina iepriekš neprognozējamu darbaspēju samazinājumu vai pilnīga zuduma riskus. Turklāt aparātu centrāles tehnoloģiskās komponentes netiek ražotas jau vairāk nekā 10 gadus, tādējādi, to aizstāšanu vai nomaiņu nav iespējams veikt.Apraides nepārtrauktības nodrošināšanai pamatoti ir nepieciešama šodienas tehnoloģiskajām iespējām atbilstošas signālu komutācijas un kontroles sistēmas ieviešana. Aparātu centrāles tehnoloģisko iekārtu nomaiņa iespējama tikai pēc atbilstoši aprīkotu telpu un lokālā komutācijas tīkla izmaiņu izveides. Radio ir veicis pieejamo tehnoloģisko risinājumu tirgus izpēti un apzinājis indikatīvu nepieciešamo finanšu resursu apjomu 175 000 *euro* apmērā.Radio kā sabiedriskā medija viena no prioritātēm ir bijusi apraides palielināšana un maksimāls Latvijas teritorijas pārklājums, lai kritiskā situācijā varētu sasniegt gandrīz katru iedzīvotāju, kas komercmedijiem finansiāli nav iespējams. Tā kā Radio programmas „Latvijas Radio 1” apraide ir nodrošināta 97,6% Latvijas teritorijas un tā sasniedz 99% Latvijas iedzīvotāju, Radio ir būtiska loma informācijas izplatīšanai krīzes un ārkārtas situācijās. Atbilstoši likuma „Par ārkārtējo situāciju un izņēmuma stāvokli” 15.panta otrajai daļai, kā arī Elektronisko plašsaziņas līdzekļu likuma 24.panta septītajai un astotajai daļai, Radio ir pienākums nekavējoties sniegt nepieciešamo informāciju Latvijas iedzīvotājiem ārkārtas situācijās. Līdz ar to riski, kas pastāv Radio aparātu centrāles darbības pārtraukuma rezultātā, rada arī būtiskus riskus valsts un sabiedrības drošībai.Ņemot vērā minēto, Radio aparātu centrāles nomaiņai nepieciešams finansējums 175 000 *euro* apmērā no valsts budžeta programmas 02.00.00 „Līdzekļi neparedzētiem gadījumiem”, kuru Radio apņemas izlietot līdz 2018.gada 31.decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālā elektronisko plašsaziņas līdzekļu padome, Kultūras ministrija, Finanšu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 | 0  | 0  | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0  |  0 |  0 | 0  | 0  | 0  |
| 1.2. valsts speciālais budžets |  0 |  0 | 0  | 0  | 0  | 0  | 0  |
| 1.3. pašvaldību budžets | 0  | 0  | 0  | 0  | 0  |  0 | 0  |
| 2. Budžeta izdevumi | 0  | 589 137 |  0 |  0 | 0  | 0  | 0  |
| 2.1. valsts pamatbudžets |  0 |  589 137 |  0 |  0 | 0  | 0  | 0  |
| 2.2. valsts speciālais budžets | 0  | 0  |  0 |  0 |  0 |  0 | 0  |
| 2.3. pašvaldību budžets | 0  |  0 |  0 | 0  |  0 |  0 | 0  |
| 3. Finansiālā ietekme | 0  |  -589 137 |  0 | 0  | 0  |  0 | 0  |
| 3.1. valsts pamatbudžets | 0  |  -589 137 |  0 | 0  | 0  |  0 | 0  |
| 3.2. speciālais budžets |  0 | 0  |  0 |  0 |  0 | 0  | 0  |
| 3.3. pašvaldību budžets |  0 | 0  |  0 |  0 |  0 | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | +589 137 |  0 | 0  |  0 |  0 |  0 |
| 5. Precizēta finansiālā ietekme |  0 |  0 |  0 |  0 |  0 |  0 | 0  |
| 5.1. valsts pamatbudžets |  0 |  0 |  0 | 0  |
| 5.2. speciālais budžets |  0 |  0 | 0  | 0  |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projektā paredzētie izdevumi:1. 414 137 *euro* Televīzijai, lai 2018.gadā novērstu Ziņu dienesta režijas kompleksa darbības apdraudējumu un nodrošinātu nepārtrauktību vienotā televīzijas integrētā ētera sistēmā.Lai nodrošinātu Projektā minētā pasākuma īstenošanu, Televīzija plāno veikt PVN maksājumus 71 875 *euro* apmērā. Projektā minētā pasākuma īstenošanas vajadzībām tiks izsludināts ieceres projektēšanas pakalpojuma publiskais iepirkums. Līdz ar to precīzāks veicamo instalācijas darbu un izmantojamo materiālu kopums, kā arī saistīto izmaksu aplēses tiks noteiktas tikai pēc projektēšanas pakalpojuma iepirkuma sekmīgas pabeigšanas. Esošie aprēķini balstīti uz iepriekš īstenotu līdzīgu publisko iepirkumu rezultātiem, kā arī uz aptaujāto ekspertu sniegtajiem izmaksu novērtējumiem. Veicamo darbu un tehnoloģisko iekārtu iegādes vajadzībām tiks organizēti publiskie iepirkumi, kā rezultātā pastāv gan izmaksu ietaupījuma, gan pārtēriņa iespējamība. Detalizēts aprēķins pievienots Projekta sākotnējās ietekmes novērtējuma ziņojuma (anotācijas) pielikumā. 2. Līdz 175 000 *euro* Radio, lai 2018.gadā veiktu aparātu centrāles nomaiņu.Aparātu centrāles tehnoloģisko iekārtu šo iekārtu izvietojuma statņu iegādes izdevumi (EKK 5220) (izdevumi skaņas maršrutizēšanas tehnoloģiskajām iekārtām un to aprīkojumam, ieskaitot instalācijas un testēšanas darbus, pagarinātu garantijas apkalpošanas termiņu, operatīvai bojājumu novēršanai nepieciešamās resursu rezerves) līdz 150 000 *euro* (t.sk. PVN 26 033,06 *euro*). Aparātu centrāles tehnoloģiskā procesa gaisa temperatūras un mitruma kontroles sistēmas izveidei un telpas pielāgošanai (EKK 5230) plānoti līdz 10 000 *euro* (t.sk. PVN 1 735,53 *euro*).Lokālā komutācijas tīkla izveidei (EKK 2350) līdz 15 000 *euro* komutācijas tīkla kabeļiem un savienojuma elementiem, (t.sk. PVN 2 603,31 *euro*): 3 900 m UTP/FTP Cat 5E; 300 m optiskā šķiedra; 4 optiskie 1Gbit konverteri; konektori. Komutācijas tīkla izveides darbus veiks Radio darbinieki esošo budžeta līdzekļu ietvaros.Uzrādītās detalizētās izmaksu pozīcijas ir indikatīvas un var mainīties iepirkuma procedūras gaitā. Detalizēts aprēķins pievienots Projekta sākotnējās ietekmes novērtējuma ziņojuma (anotācijas) pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”, jo Televīzijai un Radio nav finanšu līdzekļu Projektā minēto pasākumu veikšanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālā elektronisko plašsaziņas līdzekļu padome, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre                                                            D.Melbārde

Vīza: Valsts sekretāre D.Vilsone

Rorbaha 67221848

Ilze.Rorbaha@neplpadome.lv

Keistere 67221848

Gita.Keistere@neplpapome.lv